James Branch Cabell
Store norske leksikon,Språk og litteratur,Litteratur i verden,Nord- og Mellom-Amerikas litteratur,USAs litteratur,USAs litteratur 1900-1950
James Branch Cabell var en amerikansk forfatter. Han ble berømt med Jurgen (1919), særlig fordi Society for the Suppression of Vice ville ha den forbudt av moralske grunner. Denne og de fleste andre av Cabells romaner foregår i et innbilt middelalderland, Poictesme.
Blant de mest kjente romanene er Figures of Earth (1921) og The Cream of the Jest (1917). Innflytelse fra François Rabelais og Anatole France kan spores i hans diktning; hans lette ironi minner særlig om den siste. Beyond Life (1919) og Straws and Prayerbooks (1924) er prolog og epilog til Poictesme-serien. Blant hans senere romaner er The King Was in His Counting House (1938, «Poictesme» igjen) og The Devil's Own Dear Son (1949).Cabell utgav også essays og selvbiografiske bøker. Les mer i Store norske leksikon USAs litteratur